હીરા ઉદ્યોગમાં છેલ્લા છ મહિનાથી બદલાયેલી પરિસ્થિતિમાં વેપાર કરવો આસાન નથી ત્યારે છેલ્લા બે મહિનામાં ડોલર સતત મજબૂત થતા તેની સીધી અસર રફ ડાયમંડના ભાવો ઉપર પડી છે અને રફની ઊંચી કિંમત સામે પોલિશ્ડ ડાયમંડની માંગ પણ ઓછી હોવાથી હીરા ઉદ્યોગકારો તરફથી પ્રોડક્શનમાં મોટાપાયે કાપ મુકવામાં આવ્યો છે અને કેટલાક હીરાના કારખાનાઓમાં તો અઠવાડિયામાં બે દિવસની રજા પણ આપવામાં આવે છે, આવા સંજોગોમાં જન્માષ્ટમીના તહેવારમાં પણ ચારથી પાંચ દિવસનું મીની વેકેશન જાહેર કરવામાં આવે તેવી શક્યતા રહેલી છે.